GiliGold/VAD_KnessetCorpus huggingface dataset:
<אבי הלר: עובדה בשטח, כך זה נעשה עד היום, ובטוח זה ייעשה בהמשך – כל תהליך התכנון לגיבוש הפרוגרמה והיעד המרכזי איפה יוקם יישוב, איך הוא ייראה בשטח, ומה התוצר הסופי מבחינת גודלו, שוכונת, תשתיות וכיו"ב, ואיזה אוכלוסיות מיועדות ליישב את אותו יישוב – זה נעשה בשיתוף פעולה עם התושבים, עם מוסדות ומשרדי הממשלה, עם רשות ועם התושבים בשטח.
זבולון כלפה: כשאתה אומר רשות – זו הרשות המקומית או הרשות להסדרה?
<אבי הלר: רגע, עוד לא הגענו.
<אבי הלר: גם הרשות המקומית כמובן, אם אתה עומד על כך – אותן רשויות שיש להן מעמד חוקי – מוניציפאלי כרגע בנגד, במחוז - אם זה אותן הרשויות – כסייפה, ערערה.
<אבי הלר: ניקח עוד פן אחד כדי להמחיש את זה יותר במדויק.
<אבי הלר: בוא נפתח את תמ"א 35, שמנחה אותנו אחד לאחד, רגל-אגודל, לבוא ולעשות שיתוף פעולה של הציבור במשא ומתן לגיבוש על הפרוגרמה באופי של היישוב.
חנא סוייד: זה רואים פה מצוין.
חנא סוייד: זה מעולה.
<אבי הלר: בבקשה מכם.
<אבי הלר: מכובדי, בבקשה מכם.
<אבי הלר: אני מייצג פה את הפן של המענה המוניציפאלי וגם הפן של המענה התכנוני.
<אבי הלר: חבר הכנסת קלפה יבוא ויאמר – מה שדיברת.
<אבי הלר: יש את הפן של הכנת היישוב והכנת התשתיות, בסלנג הצבאי – כושר אפס.
<אבי הלר: אני מוסר את זה לרשות המקומית מנקודה זו הלאה.
<אבי הלר: נכון, האחריות לתחזוקה והמשך התפעול המוניציפלי – זה על הרשות המקומית.
<אבי הלר: זו לא הדוגמה היחידה, יש עוד רשויות מקומיות שמתקשות לתחזק או לתפעל את מערכת התשתיות שלהן, ואז יש את הפן הזה של היישום, של חלוקת ההכנסות, של הכנסות עצמיות ומענקים ממשלתיים וכל הדברים האלה.
טלב אבו עראר: שלבי התכנון – הם לא במנהלת?
<אבי הלר: אמרתי את זה גם אתמול בישיבה שהיתה עם כל חברי הוועדה: הרשות בשבילנו כרגע זה גורם יוזם תכנון.
<אבי הלר: אותו דבר זה היה יכול להיות משרד הבינוי והשיכון לצורך העניין.
<אבי הלר: לוקחים גוף - -
<אליעד ויינשל: להגשת תכנית .
<אבי הלר: להגשת תכניות.
<אליעד ויינשל: אפשר להמשיך?
מירי רגב: תמשיך, בבקשה, לתת תשובות לשאלות של חברי הכנסת.
<אליעד ויינשל: מכאן – לסעיף 4(ב).
מירי רגב: לא ענית לי על 3(ב)(3).
<אליעד ויינשל: לעניין הגשת דוחות לכנסת, אנחנו עוסקים - - גם מגבלת זמן לכנסת, אנחנו נבקש מוועדת הפנים והממשלה שהדוחות יוגשו כל חצי שנה.
<אליעד ויינשל: גם זה דבר שהממשלה תסכים.
<אליעד ויינשל: לעומת זאת, השאלה כיצד ראש הממשלה יבצע את תפקידו המוטל עליו, לאיזה ועדת שרים הוא יעביר את הנושא - - -
מירי רגב: לכן כתבנו "בהתאם להחלטות הממשלה".
מירי רגב: סעיף 3(ב)(3).
<בני בגין: זה יחידת סמך.
<בני בגין: איזה יחידת סמך פועלת שלא על פי החלטות ממשלה?
מירי רגב: לא נפתח את זה לדיון.
מירי רגב: אני לא רואה פה בעיה שב3(ב)(3) יוסף: "בהתאם להחלטות הממשלה".
מירי רגב: גם כך היא מתוך החלטות ממשלה, אז היא הנותנת.
<אליעד ויינשל: היישובים האלה קיימים בהתאם להחלטות הממשלה, וזה לא נחוץ, אבל זה דבר שאנחנו יכולים לבדוק.
מירי רגב: אתם מסכימים לזה או לא?
<אליעד ויינשל: אנחנו עוד נבדוק את זה, אבל הכיוון הוא הסכמה.
<אליעד ויינשל: לעומת זאת, בסעיף הבא – כאשר אנחנו מדברים: :
<אליעד ויינשל: הרשות תפעל להגיש תכניות" - זה סעיף שמסמיך את הרשות להגיש לוועדה המחוזית בראשות אבי הלר ולמועצה הארצית תכניות, זה רק סעיף מסמיך.
מירי רגב: אז זה מחזק את זה.
מירי רגב: היא לא תגיש את זה לוועדת שרים לענייני התיישבות.
מירי רגב: אני אהיה מוכן – כדי שלא נביא את זה עוד פעם לדיון – אם בסעיף 3 אנחנו מוסיפים "בהתאם להחלטת הממשלה", אז אני את 4 לא צריכה שהיא תגיד לוועדת שרים להתיישבות, משום שיושב ראש ועדת שרים להתיישבות הוא חלק מישיבת הממשלה והוא מאשר את זה.
מירי רגב: אם לא תסכימו לסעיף 3, אז סעיף 4 הוא זה שיסנדל אתכם.
מירי רגב: הכוונה היא פה מאד פשוטה: שיהיה כאן מישהו שמפקח על העבודה שלכם ברמה הממשלתית כי אתם בסוף גוף פקידותי, ואני כבר ראיתי מה קורה גם עם רשות המים.
מירי רגב: אני רוצה בסוף שיהיה גוף ממשלתי שייתן את הטון לגבי אותם יישובים שנבנים.
מירי רגב: אז תחליטו אתם – או בסעיף 3 החלטת ממשלה, או בסעיף 4- "תועבר לוועדת שרים לענייני התיישבות".
מירי רגב: מבחינתי – או-או.
<אליעד ויינשל: אנחנו נבחן את האפשרות להכניס לסעיף 3 - - -
מירי רגב: הבנו – נמשיך הלאה.
<אליעד ויינשל: לגבי סעיף 4 אנחנו נתנגד.
<אליעד ויינשל: אמנם כל יישוב יהודי או בדואי מובא להחלטת ממשלה, אבל לא נדרשת חקיקה שמגדירה על יישוב בדואי בלבד שהוא יבוא להחלטת ממשלה.
<אליעד ויינשל: אם הכנסת רוצה אפשר לחוקק את הנחיית היועץ לגבי - - -
זבולון כלפה: סליחה רגע, חשוב לחדד.
זבולון כלפה: באותו מסמך הבנות שאת מחזיקה ביד – שם מודגש במפורש שכל הקמה של כל יישוב, תיקבע מעת לעת לפי החלטות הממשלה.
זבולון כלפה: אני מציע להיצמד לנוסח באותו מסמך הבנות.
<בני בגין: אבל זה המצב.
באסל גטאס: אנחנו ממודרים.
באסל גטאס: לא יודעים מה זה מסמך ההבנות.
באסל גטאס: איזה מסמך?
<בני בגין: אין יישוב מוקם בארץ ללא החלטת ממשלה.
באסל גטאס: כבוד היושבת ראש, איך יכול להיות שחברי הכנסת ממודרים?
באסל גטאס: חלק יודע מה זה מסמך ההבנות, וחלק – לא.
<אליעד ויינשל: אני, כמובן אזכיר – ולכן, זה לא עניין שצריך להרחיב בו.
<אליעד ויינשל: אין הסכמה פוליטית לביצוע תיקונים מעבר לתיקונים שהוגשו לכנסת.
מירי רגב: אני רוצה לסכם את סעיף 3 - מבחינתי זה הסעיף שיבוא להצבעה.
מירי רגב: לגבי השם: זה "בדואים" ולא "הבדואים".
מירי רגב: לגבי ב(3) זה יהיה בהתאם להחלטות הממשלה, כמו שהקריא אותם זבולון.
<קריאה: כפי שייקבע על ידי הממשלה מעת לעת.
מירי רגב: אלה השינויים.
<אליעד ויינשל: לא.
<אליעד ויינשל: זה בהתאם להחלטות הממשלה.
מירי רגב: "כפי שייקבע מעת לעת".
<אליעד ויינשל: אני שמעתי את היושבת ראש מציעה "בהתאם להחלטות הממשלה".
מירי רגב: אני רוצה להסביר לכם משהו, לאנשי הרשות: אתם רוצים להביא את החוק הזה להצבעה, במושב הזה.
מירי רגב: אני מודיעה לכם: עוד לא התחלנו להתווכח עליו.
מירי רגב: עוד יהיו לנו ויכוחים גדולים ומרים בענייני החוק.
מירי רגב: כל דבר שלא נסכם עכשיו יצטרך להיפתח לדיון נוסף.
מירי רגב: תשקלו את מה שאתם אומרים.
מירי רגב: אני אומרת שוב: אני רוצה להגיע למצב שנביא את זה להצבעה, אבל אנחנו צריכים בסוף לדעת מה הולך להצבעה ומה הולך שוב להיפתח לדיון.
מירי רגב: אם רוצים שהסעיף זה ייפתח שוב לדיון – אין בעיה.
מירי רגב: אני מציעה שעל מה שיש הסכמות – נמשיך עם זה הלאה.
אחמד טיבי: אפשר לקבל העתק של המסמך?
מירי רגב: העתק של המסמך - - -
באסל גטאס: יש כאן חברי כנסת סוג א' וחברי כנסת סוג ב'?
מירי רגב: חבר הכנסת זבולון קלפה הוא זה שהעביר לי את המסמך.
מירי רגב: חבר כנסת שרוצה - - -
אחמד טיבי: גם אזרח – היה לו.
מירי רגב: הוא אמר – שאין לו רשות להעביר את המסמך, לכן לקחתי את המסמך כדי לבקש מגורם שצריך לתת לי את האישור להעביר אותו לכל חברי הוועדה.
חנא סוייד: אולי נסמיך את קלפה שיהיה במקום כל חברי הכנסת.
חנא סוייד: אני רואה שהמילה שלו נשמעת כאן כאילו שהחוק הזה רק מעניין אותו.
<אליעד ויינשל: לגבי 3 – כמובן - - -לגבי היישובים הישנים שקמו הם לא קמו לפי החלטת ממשלה.
באסל גטאס: אני רוצה להבין - מסביב לשולחן הזה יש מסמך שאני מנוע מלראות, בעוד שחברי כנסת אחרים ראו.
מירי רגב: אני לא יודעת מי ראה אותו.
רות קלדרון: תעביר ונראה ביחד.
רות קלדרון: באו לעבוד, לא באנו לעשות צרות.
רות קלדרון: כפי שאתה, גם אני אראה, ביחד.
אחמד טיבי: יש פה מסמך רלבנטי לדיון.
אחמד טיבי: הבנות.
אחמד טיבי: אנחנו - - -
רות קלדרון: אבל לאף אחד חוץ מקלפה אין.
רות קלדרון: גם לי אין.
מירי רגב: תאשררו את זה.
מירי רגב: אין בעיה, נפתח את זה מחדש.
<אליעד ויינשל: בסדר.
<אליעד ויינשל: לפי החלטת ממשלה.
<קריאה: כפי שייקבע מעת לעת.
<קריאה: ממשלה משנה החלטות כל הזמן.
<קריאה: אבל היום זה מתקדם בלי החלטות ממשלה.
<בני בגין: זבולון, כשאומרים "החלטת ממשלה", ההחלטה העוקבת, הסותרת אותה – היא המחייבת.
<בני בגין: ממשלות מקבלות החלטות מעת לעת.
<בני תפילין: - - - שלא קיבלו שום החלטות ממשלה עליהם.
<בני תפילין: בנגב.
<בני תפילין: בדימונה וברחמה מקדמים היום יישובים בלי החלטת ממשלה, מביאים מוצר מובנה לממשלה אחר כך.
<בני בגין: יש הבדל בין לקדם ובין אישור.
<בני תפילין: עושים תכנון, מנהלים משא ומתן, ואז יבואו בדקה התשעים מהממשלה ויגידו – אם עכשיו הממשלה לא תאשר, אז איך אפשר?
<בני בגין: סליחה.
<בני בגין: זה לא ההליך.
<בני בגין: על פי מיטב ידיעתי, מה שמגיע לממשלה לאישור כאישור, אלה החלטות הגופים המתכננים, המועצה הארצית, או המחוז.
<אבי הלר: בדיוק ככה.
<אליעד ויינשל: אנחנו נצהיר שוב ושוב, כפי שהצהרנו בכל השיחות עם חברי הכנסת לאורך כל התקופה שלא יוקם יישוב חדש – לא יהודי ולא בדואי, ללא החלטת ממשלה לפי נוהל הקמת יישוב.
<אליעד ויינשל: זה לא מוסדר בחקיקה, אבל - - -
מירי רגב: תכניסו את זה לפה.
<אליעד ויינשל: לא נוכל להכניס את זה פה - - -
מירי רגב: תקשיב, חוק השב"כ, כשהוא בא, הוא לקח כל מיני חוקים והכניס את זה לחוק אחד.
מירי רגב: אתם רוצים לעשות הסדרה של המנהלת שלכם, ואתם רוצים להחליט מה ייכנס בפנים ומה לא.
מירי רגב: אם זה לא ייכנס זה לא יאושר, נקודה.
מירי רגב: ממשיכים הלאה.
מירי רגב: אי אפשר להתווכח על סעיף כזה שעה.
<אליעד ויינשל: הסכמנו לגבי סעיף 3 - - -זה נכנס בסעיף 3.
מירי רגב: אי אפשר להתווכח על כל דבר שעה.
מירי רגב: אתה רוצה להחליט מה ייכנס להסדרה של הרשות ומה לא?
<אליעד ויינשל: זה נכנס בסעיף 3 ואנחנו מתקדמים.
<אליעד ויינשל: ב-4 אנחנו נשארים עם הנוסח.
<אליעד ויינשל: לגבי סעיף 9 – כל חובת דיווח שהוועדה תמצא לנכון, אנחנו נגיש לכנסת.
<אליעד ויינשל: ראש הממשלה - - -
מירי רגב: אז כל חצי שנה לכנסת ולממשלה.
<אליעד ויינשל: כן.
<אליעד ויינשל: ראש הממשלה, לעומת זאת, יגיש לממשלה, כמובן, ולא נקבע עבורו לאיזו ועדת שרים להגיש.
זבולון כלפה: מה קורה לגבי מנהל הרשות?
זבולון כלפה: 85 וכל הסיפור – איך זה מסתדר יחד?
<אליעד ויינשל: נגיע לסעיף 85.
<אליעד ויינשל: הוא דן בהוראות מעבר שיידונו כאשר נגיע אליו.
זבולון כלפה: זה נוגע ספציפית, אני רק רוצה להקריא לך – אני סומך עליך שאתה זוכר.
זבולון כלפה: אבל אני אגיד לך פרשנות שלי, דרך אגב.
זבולון כלפה: היא באה ואומרת – טוב, אני לא רוצה לומר את זה פה, בפומבי, כי יש פה עוד כמה ששומעים.
זבולון כלפה: סעיף 85 - - "מי שמונה למנהל הרשות, לפני יום התחילה, יראו אותו כמי שמונה למנהל הרשות לפי חוק זה", ויחולו על תקופת כהונתו הוראות שקבעה הממשלה לעניין זה בעת מינויו".
זבולון כלפה: אז אני שואל עוד פעם: אם אנחנו סוגרים את הנושא של מינוי המנהל, למה אני צריך את זה עוד פעם פה, ב-85?
זבולון כלפה: בואו נחלט את העניין.
<אליעד ויינשל: זו הוראת מעבר שאנחנו נדון בה בסעיף 85.
<אליעד ויינשל: הסעיף הכללי דן כאן, ודרך אגב, להערת חברי כנסת אחרים - מנהל הרשות ימונה לפי חוק שירות המדינה (מינויים), בפרוצדורה שקבועה שם.
<אליעד ויינשל: אנחנו לא נסדיר בחוק הזה את כלל החקיקה.
מירי רגב: אין לי בעיה עם זה, אבל אני כן רוצה בסעיף 9 להכניס שאתם תעבירו אחת לשנה, לפחות, לראש הממשלה – או אתם או הבוס שלכם, ולכנסת – כל חצי שנה.
מירי רגב: ועדת הפנים של הכנסת.
<תומר רוזנר: הפוך, אם כבר.
<תומר רוזנר: לראש הממשלה כל חצי שנה ולכנסת פעם בשנה – זה יותר הגיוני.
<תומר רוזנר: הוא הרשות המבצעת.
<אליעד ויינשל: אמרנו שאנחנו מקבלים כל הצעה של הוועדה בעניין הזה.
זבולון כלפה: דרך אגב, ממילא, בהחלטות ממשלה, יש כבר חיוב כזה.
זבולון כלפה: בפועל – לא בטוח שזה קורה.
זבולון כלפה: בהחלטות הממשלה 3707 והחלטות אחרות ממילא היתה דרישה כבר מהרשות להגיש דוחות.
זבולון כלפה: ולא, זה לא קורה.
מירי רגב: בסדר, אבל עכשיו יש חוק.
<אליעד ויינשל: לגבי הצעת היושבת ראש לגבי ועדה מייעצת – את זה אנחנו כן רוצים לשקול.
<אליעד ויינשל: אנחנו לא שוללים, אבל זה בהחלט דבר שאנחנו רוצים לשקול ולא לתת - - -
מירי רגב: אז אני כבר אומרת לך שמבחינתי זה עקרוני.
מירי רגב: אני שמחה שאתם רוצים לשקול, אבל אני אאשר את זה בלעדיכם, גם.
מירי רגב: תחליטו על איזה נוסח – יהיה.
מירי רגב: אני רוצה שהרשות הזו תשתף את הציבור שבשבילה היא הוקמה, קרי הבדואים.
מירי רגב: לא יהיה מצב שאנחנו ניתן יד להקמה של רשות כזו בלי שתהיה הידברות בצורה כזו או אחרת עם הבדואים.
מירי רגב: תמצאו את הדרך לנסח את זה כך שזה יהיה מקובל עליכם וגם עלינו.
מירי רגב: אז סיימנו את פרק ב'.
<בני בגין: כדי לא ליצור רושם לא נכון:
<בני בגין: יש הידברות בלתי פוסקת היום עם הבדואים.
<בני בגין: רוב הדברים, דברים רבים שהזכיר חבר הכנסת חנין קורים בשטח כבר זמן רב.
<בני בגין: יש הידברות בלתי פוסקת.
מירי רגב: אז יש כאן 4 נושאים עליהם הערתי.
זבולון כלפה: סליחה, היתה התייחסות אחת שלא קיבלנו.
זבולון כלפה: קציבת כהונתה של הרשות - 5 שנים?
מירי רגב: אני לא רוצה לדבר על זה.
זבולון כלפה: אני אגיד לך מה יהיה בפועל - - -
<בני בגין: ואם זה יהיה 10 שנים וחודשיים אתה רוצה לחזור לחקיקה?
מירי רגב: עזוב, אני לא רוצה לדבר על זה.
מירי רגב: אני כתבתי לי את זה, תאמין לי – כתבתי את כל ההתייחסויות של כולם.
מירי רגב: אני דיברתי על ארבעה עקרונות שאני רוצה שייכנסו לתוך החוק: 1.
מירי רגב: "בדואים" ולא "הבדואים".
מירי רגב: העניין של "תטפל ביישובים המיועדים להסדרה בהתאם להחלטת הממשלה שמשתנה מעת לעת.
מירי רגב: "תציע" תכניות ולא "תגיש".
<קריאה: הצבענו על זה.
זבולון כלפה: לכאורה, אז אם היא תגיש זה כבר סותר את 3 שלפני כן.
מירי רגב: לא, זה לא סותר.
מירי רגב: זה לא גוף מחליף.
מירי רגב: זה פרויקטור, פרויקטור על.
מירי רגב: זה לא גוף מחליט.
מירי רגב: והדבר השלישי זה העניין של הדיווח, רביעי – ציבור הבדואים שצריך להקשיב להם.
מירי רגב: אלה ארבעת הדברים.
מירי רגב: אם אתם מגיעים להבנות זה לא יבוא לפה לדיון נוסף, זה יגיע רק לשלב ההצבעות.
<תומר רוזנר: נושא נוסף שלא קיבלת עליו תשובה - המתח בין הרשות לרשויות המקומיות.
מירי רגב: לא רואה בזה מתח.
מירי רגב: זה בסדר גמור.
מירי רגב: זה כמו שעכשיו מקימים פרויקט על כדי שיוכל להסדיר את הדברים ולתאם ביניהם.
מירי רגב: אני לא רואה שום מתח.
<אבי הלר: נכון מאד, זה בסדר גמור.
<בני בגין: לגבי 10 שנים – אני מציע לקבוע שחבר הכנסת זבולון קלפה יתמיד בתפקידו בכנסת.
מירי רגב: לפי ההתנהלות של השעתיים האלה אני מבינה שלא נעביר עוד נושאים לדיון בדיון הבא.
מירי רגב: הדיון הבא בפרק ג' – ועדת התמורה, יהיה ביום שני הקרוב, תקבלו את הזימון לישיבה.
<תומר רוזנר: לגבי הדיון שיהיה אחרי זה, הדיון יהיה בסעיפים 74-72, ובפרק ד'.
<תומר רוזנר: הערות אתם מתבקשים להגיש עד יום רביעי הבא.
מירי רגב: אני פותחת את ישיבת ועדת הפנים והגנת הסביבה של הכנסת בהצעת החוק למניעת הסתננות (עבירות ושיפוט) (תיקון מס' 4 והוראת שעה), התשע"ד–2013, מ-817, הכנה לקריאה שנייה ושלישית.
מירי רגב: אני רוצה בפתיחת דברי לברך את השר גדעון סער וגאולה על לידת בנם.
מירי רגב: הוא היה בכל הדיונים, ולצערי, דווקא ביום הזה שאנחנו מאשרים את החוק, אחרי הרבה מאוד דיונים, ודיונים פנימיים גם אתו ועם אנשיו, הוא לא יכול היה להיות פה היום בהצבעה, אבל נאחל להם באמת בהצלחה.
דב חנין: אני בטוח שהוא עוקב בערוץ הכנסת או whatever.
מיכל רוזין: מזל טוב מכולנו.
מירי רגב: מזל טוב מכל הוועדה, אומרת את זה גם מיכל ממרצ, נא לרשום.
דב חנין: גם דב מחד"ש.
דב חנין: כן, כן, בהחלט.
מירי רגב: גם דב חנין – אחרי שהוא קרא לך קומוניסט – גם דב חנין.
דב חנין: אני קראתי לו מקארתיסט, אבל - - -
מירי רגב: בסדר, אתה יודע מה, אני מעדיפה את מה שקראת לו, אבל לא נפתח את זה לדיון.
מירי רגב: כמובן, להביע תנחומים למשפחתו של ספי ריבלין, שנפטר.
מירי רגב: אנחנו פותחים עם החוק.
מירי רגב: אנחנו אחרי שלושה דיונים ארוכים מאוד בסוגיית החוק, דיונים פה בוועדה ועוד הרבה מאוד דיונים פנימיים עם לשכת ראש הממשלה, משרד המשפטים, היועץ המשפטי לממשלה, משרד הפנים, כדי באמת להגיע לחוק שיהיה חוק מידתי ושיעמוד בבג"ץ, אבל גם ייתן מענה אמיתי לתושבי דרום תל-אביב.
מירי רגב: גם אני, בגדול, לא מתה על החוק הזה.
מירי רגב: אם הייתי יכולה, הייתי לוקחת את כל מסתנני העבודה - לפני כל מחדלי הממשלות לשעבר - מי שחצה את הגדר, מגיע למתקן, במשך שנה וחצי בודקים אם הוא פליט או לא; מי שפליט, כמובן קולטים אותו בארץ, ומי שלא, מחזירים אותו לארץ מוצאו.
מירי רגב: אבל מה, כשהדברים לא נעשים בזמן, אנחנו משלמים עליהם כולנו מחיר כבד – גם תושבי המדינה, גם מהגרי העבודה וגם אחר כך אנחנו צריכים להתחיל למצוא את הדרך הנכונה, מצד אחד לאשר את זה על-פי המידתיות של בג"ץ, ומצד שני להביא לידי ביטוי את ההגנה על אזרחי המדינה הזאת שחיים פה, משלמים מסים, הולכים לצבא וחיים בעצם חיים מאוד מאוד קשים עם מסתנני העבודה.
מירי רגב: החוק הזה עבר שינויים, הוא לא יוצא כפי שהוא נכנס.
מירי רגב: הוועדה הצליחה להשפיע על החוק בהיבטים שונים, וגם הנוסח המונח לפניכם זה אחרי הסיכומים בינינו לבין הממשלה.
מירי רגב: יש עוד כמה דברים שיש עליהם, אני מבינה, מחלוקות בין שני משרדים שונים.
מירי רגב: יוצגו כאן המחלוקות, אני מקבלת במקום החלטה ומצביעים על זה.
מירי רגב: לפני שאני עוברת להצבעות אני רוצה להציג את השינויים העיקריים בחוק.
מירי רגב: היועץ המשפטי תומר, אני גם רוצה להודות לכם על העבודה שאתם עושים.
מירי רגב: הרבה מאוד חוקים עומדים לפנינו – גמרנו את הווד"לים, סעיף 101, האסדרה, תכנון ובנייה.
<תומר רוזנר: ראשי ערים.
מירי רגב: ראשי ערים, שמגיע בשבוע הבא ואני שמחה שלא התקבלה ההמלצה של מזרחי אלא המלצה יותר מידתית, שלא מייד, אבל נדבר על זה בשבוע הבא.
מירי רגב: החוק הזה יגיע כבר בשבוע הבא.
משה מזרחי: כבר את עושה פרומו.
מירי רגב: אני עושה פרומו.
מירי רגב: ישר אני אומרת – זה נגמר, מייד עושים פרומו לדברים הבאים.
משה מזרחי: אני שמח שאת לפחות הזכרת שזאת המלצה שלי - -
מירי רגב: תראה, אני הגונה.
משה מזרחי: - - שאלמלא זה, לא היה החוק הזה.
מירי רגב: לא לא, אל תגזים.
מירי רגב: לא אמרתי שאילולא זה לא היה החוק.
משה מזרחי: אני אומר את זה.
מירי רגב: אבל אני באמת מודה לכם על העבודה.
מירי רגב: היו כאן הרבה מאוד הסתייגויות על החוק הזה ועל חוק הווד"לים, זה לפחות 100 שעות דיבור, כמה?
<תומר רוזנר: 110, בחוק הזה.
מירי רגב: אני מקווה שאתה תשתה חלב, דבש, לפני שאתה מדבר במליאה, דב.
דב חנין: 100 שעות דיבור במליאה.
מירי רגב: 100 שעות דיבור במליאה בחוק הזה, וגם על הווד"לים.
מירי רגב: כמה על הווד"לים?
<תומר רוזנר: לא בדקנו.
מירי רגב: לא בדקתם, אבל גם כן יש הרבה.
מיכל רוזין: קטן עליו...
מירי רגב: טוב, יש לו זמן מסך.
דב חנין: בחוק הקודם דיברתי שעה וחצי או שעתיים במליאה, ניסיתי לשכנע שהוא בלתי חוקתי, לא הצלחתי, ואז בג"ץ פסל אותו.
מירי רגב: אני מאמינה שאת החוק הזה בג"ץ לא יפסול כי אני חושבת שעשינו כאן מאמצים מאוד גדולים.
דוד צור: זה טוב, זה אומר שנדרשות לו עכשיו 100 שעות כדי להוכיח שהוא לא חוקתי.
משה זלמן פייגלין: לא, זה אומר שבג"ץ ודב חנין באותו ראש.
מירי רגב: זה בדיוק מה שאנחנו אומרים הרבה זמן, אתה אומר, פייגלין.
משה זלמן פייגלין: זה מה ששמענו פה, לא?
מירי רגב: חברים, אני רוצה להקריא את השינויים העיקריים בחוק: הבהרה בנוסח החוק שתקופת המשמורת של שנה היא תקופה מקסימלית, בכפוף לסייגים הקבועים בחוק; קיצור תקופת הביקורת השיפוטית על שהייתו של מסתנן במשמורת, הן לעניין ממונה ביקורת הגבולות והן לעניין בית-הדין לביקורת משמורת של המסתננים; הבהרה כי עילות השחרור בערובה הקבועות בחוק אינן מסויגות למקרים חריגים בלבד; קביעה כי ממונה ביקורת הגבולות יהיה רשאי, אך לא חייב, להסתמך על חוות דעת של גורמי הביטחון בעניין פעילות העלולה לסכן את ביטחון המדינה המתבצעת במדינת מוצאו של המסתנן, לעניין הערכת מסוכנותו של המסתנן; הכנסת סעיפים הקובעים תקופת התיישנות ומניעת ענישה "כפולה" על עבירות משמעת של מסתננים, העשויות להביא להחזרה למשמורת סגורה; קביעה כי תקנות בעניין שהות משפחות, נשים וילדים במתקן השהייה יהיו באישור ועדת הפנים, ועד אז לא ישהו נשים וילדים ומשפחות במתקן.
מירי רגב: חשבנו להעביר את זה לוועדה שלך, מיכל, אבל החלטנו בכל זאת להשאיר את זה בוועדת הפנים, ברשותך.
מיכל רוזין: לא נורא, אני אבוא גם לפה.
מירי רגב: אבל בכל זאת זה יהיה באישור ועדת הכנסת, וזה מה שחשוב.
מיכל רוזין: אני שמחה.
מירי רגב: ילדים ונשים לא ישהו במתקן, אלא אם כן ועדת הכנסת תאשר את זה.
מירי רגב: כמובן, ישנם שינויים נוספים, אבל אלה השינויים המרכזיים שדיברנו עליהם בחוק, ואני שמחה שלאחר התייעצות גם עם אנשי משרד הפנים – דניאל, ערן, אמנון ויואל, כמובן בראשותו של השר – קיבלתם את חוות הדעת ואת ההתייחסויות שלנו, ומרגע זה אנחנו עוברים להקראה.
מירי רגב: אין יותר דיבורים, חוץ מאשר באותם סעיפים שעליהם יש ויכוח בין משרדי ממשלה, הוועדה תקבל החלטה.
מירי רגב: אנחנו נתחיל עם ההסתייגויות, נפיל אותן ונעבור להצעת החוק.
<אביטל שטרנברג: התוספת שסוכמה עם הלשכה המשפטית - - -
<תומר רוזנר: דקה, דקה.
מיכל רוזין: לא, אנחנו לא קלטנו את כל התוספות.
מירי רגב: אתם תקלטו.
מירי רגב: אני הקראתי את העיקריים, עכשיו בחוק את מצביעה עליהם.
<אביטל שטרנברג: ישנה בקשה של היועץ המשפטי של הוועדה שאנחנו נוסיף הוראה.
מירי רגב: אביטל, קודם ניתן לתומר להציג, או שאת רוצה?
<אביטל שטרנברג: שתומר יציג, זה בסדר גמור.
<אביטל שטרנברג: יש לנו מחלוקת בינינו לבין תומר בעניין הזה.
מירי רגב: את המחלוקת תעלי, ואני אקבל החלטה עליה פה.
מירי רגב: כל המחלוקות שישנן, אתם תעלו כאן, אני מקבלת החלטה ואנחנו עוברים להצבעה.
<תומר רוזנר: בוקר טוב.
<תומר רוזנר: קודם כול, תודה ליושבת-ראש הוועדה על הפרגון.
<תומר רוזנר: אני רוצה להבהיר שני דברים.
<תומר רוזנר: ראשית, לגבי ההסתייגויות.
<תומר רוזנר: מה שמופיע בסוף הנוסח כהסתייגויות אלה הן הצעות לתיקון הנוסח, ואין לראות בהופעה שלהן כהסתייגויות כרגע, איזושהי הבעת עמדה לגבי זה שצריך לקבל או לדחות אותן.
<תומר רוזנר: כרגע הן מופיעות בכותרת הסתייגויות לצורכי נוחות בלבד.
<תומר רוזנר: אם ההצעות לתיקון הנוסח כפי שהן מופיעות שם לא יתקבלו, הן יהפכו להסתייגויות שיידונו במליאה, כך שחברי הכנסת חופשיים להצביע ולקבל את ההסתייגויות הללו אם הם סבורים שהן ראויות, ובמקרה כזה הן ישולבו בתיקון הנוסח.
<תומר רוזנר: אני אבקש מגלעד להציג בפניכם בצורה מפורטת את השינויים שקיבלה הוועדה במהלך הדברים.
מירי רגב: לא, בוא נקרא את זה במהלך החוק.
<תומר רוזנר: לא, אנחנו לא מקריאים את החוק, רק את השינויים.
<תומר רוזנר: ודאי, אין צורך לקרוא שוב.
<תומר רוזנר: אנחנו נצביע על השינויים באותם מקרים שבהם יש נוסחים חדשים, חלקם לבקשת הממשלה, אנחנו נקריא אותם.
מירי רגב: תציגו את ההתלבטויות בסעיפים?
<תומר רוזנר: כן, בוודאי.
<תומר רוזנר: הדבר האחרון שאני רוצה לומר הוא שבעצם חלק מהשינויים הם שינויים חדשים, לבקשת הממשלה.
מירי רגב: יוסי, שכחתי להציג גם אותך.
מירי רגב: לא ראיתי אותך, אתה בסוף.
מירי רגב: תודה גם לך, יוסי.
<תומר רוזנר: תשומת לבכם לשינויים הללו.
<תומר רוזנר: אני אבקש מגלעד לעבור על השינויים.
דב חנין: הערה פרוצדורלית.
דב חנין: התיקונים שמופיעים על גבי הנוסח הם השינויים היחידים שנעשו לעומת הנוסח האחרון שראינו?
<גלעד קרן: לעומת הנוסח הכחול.
<גלעד קרן: כמו שאמרנו, כל השינויים מהנוסח הכחול מסומנים כאן ב"עקוב אחרי שינויים", אני אעבור על הדברים.
<גלעד קרן: חוץ מתיקוני נוסח ממש, אני אעבור על כל הדברים.
<גלעד קרן: נתחיל בעמוד 1, סעיף קטן (א).
<גלעד קרן: הוועדה מציעה, במקום "לא יאוחר משבעה ימי עבודה", שזה יהיה "לא יאוחר מחמישה ימים".
<גלעד קרן: בסעיף קטן (ב), המלים "במקרים חריגים" יימחקו.
<גלעד קרן: בעמוד 2, סעיף קטן (ג) יימחק.
<גלעד קרן: יהיה סעיף קטן (ג) חדש שקובע: "ממונה ביקורת הגבולות ישחרר מסתנן בערובה אם חלפה שנה מיום תחילת החזקתו של המסתנן במשמורת.
<גלעד קרן: " בעמוד 3, אני מתייחס לפסקה (ד)(2), מתווספת סיפה שאומרת: "לעניין זה רשאי ממונה ביקורת הגבולות להסתמך על חוות דעת מאת גורמי הביטחון המוסמכים ולפיה במדינת מושבו או באזור מגוריו של המסתנן מתבצעת פעילות העלולה לסכן את ביטחון מדינת ישראל או אזרחיה.
<גלעד קרן: " זה במקום המחיקה של פסקה (3).
<תומר רוזנר: אני אבהיר פה.
<תומר רוזנר: במקור הייתה חזקה חלוטה שאומרת שאם הוגשה חוות דעת של גורמי הביטחון, חייב הממונה בעצם שלא לשחרר את המסתנן ממשמורת.
<תומר רוזנר: בעקבות ההערות של היועץ המשפטי לכנסת, הסכימה הממשלה להפוך את החזקה החלוטה הזאת לרשות, שבאותם מקרים שבהם מוגשת חוות דעת של גורמי הביטחון, זה יהווה שיקול שהממונה רשאי יהיה לשקול אותו, אבל הוא לא מחייב אותו לקבל החלטה פוזיטיבית על סמך אותה חוות דעת.
<גלעד קרן: בעמוד 5 אנחנו מוסיפים שני סעיפים, 6 ו-7.
<גלעד קרן: סעיף 6, תיקון סעיף 30ד - הוראת שעה: "בסעיף 30ד(א)(1) לחוק העיקרי, במקום "60 ימים" יבוא "30 ימים".
<גלעד קרן: זה תקופות - - -
<תומר רוזנר: ביקורת שיפוטית בבית-הדין למשמורת.
<גלעד קרן: שהמסתנן יובא בפני בית-הדין לביקורת משמורת.
<גלעד קרן: במקום פעם ב-60 ימים, הוא יובא פעם ב-30 ימים.
מירי רגב: זה בעצם הפחתה.
מירי רגב: הרי בחוק המקורי היה שלוש שנים, אבל ברגע שהורדנו לשנה, אנחנו עושים את הכול בהתאמה.
מירי רגב: זה אחד הדברים לאורך כל הדיונים, במהלך הדיונים בחוק דיברנו על זה שזה יהיה מידתי ובהתאמה.
מירי רגב: אם זה היה שלוש שנים, אוקיי, 60 ימים, אבל מרגע שזה שנה אז בואו נקצר את זה בהתאם כדי שההליך יהיה יותר מידתי והגון כלפי אותו מסתנן.
<גלעד קרן: בהתאמה, תיקון סעיף 30ה: "בסעיף 30ה(1)(א) לחוק העיקרי, במקום "מ-14 ימים" יבוא "מעשרה ימים".
<תומר רוזנר: זאת ההבאה הראשונה של מסתנן בפני בית-הדין למשמורת.
<גלעד קרן: בעמוד 6, בסעיף 32ג מוצע שהשר לביטחון פנים, הוא זה שימנה את הסוהר הבכיר לשם ניהול המרכז, ולא הנציג כפי שהיה כתוב קודם.
<גלעד קרן: יחד עם זאת, משהו שלא מופיע כרגע בנוסח, שמי שימנה את הסוהרים עצמם יהיה הנציב ולא השר לביטחון פנים.
דב חנין: מה זאת אומרת זה לא מופיע?
<גלעד קרן: לפי הנוסח כרגע כתוב שהשר ממנה גם את הסוהרים.
<גלעד קרן: הכוונה היא שהנציב ימנה את הסוהרים ולא השר.
מירי רגב: לנו היה חשוב – בגלל שהמתקן הזה הוא מתקן מיוחד והוא לא מתקן רגיל של בית-סוהר – צריך שהממונה על המתקן הזה יהיה אדם רגיש, שיהיה בן אדם עם ניסיון, שיבין שזה סוג אחר של אוכלוסייה.
מירי רגב: לכן, לא רצינו שהנציב הוא זה שיקבע אלא השר יקבע בעניין הזה את הסוהרים.
דוד צור: מה שאומר שהנציב לא מספיק רגיש.
מירי רגב: לא, לא, חס וחלילה.
מירי רגב: הנציב הכי רגיש בעולם, בעיקר פרנקו.
מירי רגב: סליחה, על פרנקו אני לא מוכנה להגיד מילה.
<גלעד קרן: בעמוד 7, בסעיף 32ה, אנחנו מוסיפים סעיף קטן (ב) שמתייחס לבדיקה רפואית, וקובע ש"מנהל המרכז רשאי להורות כי סמוך ככל האפשר לאחר תחילת שהייתו של שוהה במרכז הוא ייבדק על ידי רופא; שוהה שיידרש לכך חייב להיבדק בדיקה רפואית והבדיקה תיעשה בנפרד;"
<אביטל שטרנברג: כאן ביקשנו להוסיף.
מירי רגב: פה זה תיקון.
מירי רגב: איפה ארגוני זכויות אדם?
מירי רגב: עודד וכל החברים.
מירי רגב: הם ביקשו את הבדיקה הראשונית.
<תומר רוזנר: לא, הם לא ביקשו.
מירי רגב: אני חושבת שזה היה נכון.
מירי רגב: משרד הבריאות קיבל את זה, וביקשתי שזה ייכנס לחקיקה.
מירי רגב: אני מודה לכם, משרד הבריאות.
מירי רגב: אני חושבת שזאת החלטה נכונה.
<אביטל שטרנברג: אנחנו רוצים להוסיף עוד משהו.
<אביטל שטרנברג: מה שאנחנו מציעים זה להרחיב את עניין הבדיקות.
<אביטל שטרנברג: חשבנו על מה שתומר אמר, וכמובן קיבלנו אותו לעניין מועד הכניסה למרכז, אבל ביקשנו להוסיף הוראות שנוגעות להמשך השהייה.
<אביטל שטרנברג: ההצעה שלנו היא כזאת.
<אביטל שטרנברג: סעיף קטן (ב) – התעורר חשש ששוהה הוא חולה או שהוא נושא מחלה מידבקת, או שהיה במגע עם אדם הנגוע במחלה מידבקת ונשקפת כתוצאה מכך סכנה לבריאותו או לבריאות הזולת, רשאי רופא המתקן לבדקו ויחולו ההוראות שבסעיף קטן (א), דהיינו מה שקודם גלעד קרא; (ג) שר הבריאות יתקין תקנות לעניין סעיף זה, בהתייעצות עם השר לביטחון פנים; (ד) אין באמור בסעיף זה כדי לגרוע מהוראות סעיפים 12 עד 23 לפקודת בריאות העם.
מירי רגב: אני לא רואה עם זה בעיה.
<תומר רוזנר: לא, אנחנו מתנגדים לזה.
<תומר רוזנר: הבדיקה הראשונית נועדה לאפשר סינון של אותם אנשים שמגיעים כשהם עלולים להוות סכנה.
מירי רגב: לא סינון.
מירי רגב: "סינון" זה לא מילה טובה להגיד.
מירי רגב: בדיקה ראשונית.
<קריאה: זיהוי.
<תומר רוזנר: יחד עם זאת, אין שום סיבה להבחין בין אותם שוהים במתקן לבין כל אזרח אחר או אדם אחר השוהה בישראל.